Velkavankeus

Velkavankeus on maksuvelvollisuuden laiminlyöneelle henkilölle tuomioistuimen tai täytäntöönpanoviranomaisen päätöksen nojalla määrätty vankeus, jonka tarkoituksena on pakottaa vanki nopeammin täyttämään maksusitoumuksensa tai tehdä tyhjäksi hänen pakenemisensa. Suomessa velkavankeus oli mahdollinen ulosmittauksen pakkokeinona vuosina 1734–1897 voimassa olleen lain mukaan. Velkavankeuden kumoava laki oli valmis 1895, mutta se tuli voimaan 1897. 

Nykypäivänä velkavankeus-termiä käytetään pääasiassa kielikuvana viitaten tilanteeseen, jossa velkojen kulut nousevat niin suuriksi, ettei tuloista jää niiden maksamisen jälkeen ylimääräistä jäljelle.

 Lähteet 

Luokka:Rangaistusmenetelmät
Luokka:Oikeushistoria
Luokka:Maksukyvyttömyys
Luokka:Perintätoimi